kardosdrur/scandi-wiki huggingface dataset:
Ellen Taaffe Zwilich

Ellen Taaffe Zwilich (født 30. april 1939 i Miami, Florida, USA) er en amerikansk komponist.

Zwilich er den første amerikanske kvindelige komponist, som har vundet pulitzerprisen i musik.
Hun fik prisen for sin første symfoni (1983).

Hun startede som atonal komponist, men slog over i neoromantisk stil.

Hun har skrevet 5 symfonier, orkesterværker, 1 sinfonietta etc.

Udvalgte værker 

 Symfoni nr. 1 (3 satser for orkester) (1983) - for orkester
 Symfoni nr. 2 (Cello Symfoni) (1985) - for cello og orkester
 Symfoni (1989) - for blæserorkester
 Symfoni nr. 3 (1992) - for orkester
 Symfoni nr. 4 "Haven" (1999) - for kor, børnekor og orkester
 Symfoni nr. 5 (Koncert for orkester) (2008) - for orkester
 "Fejring for Orkester" (overture) (1984) - for orkester
 Klaverkoncert nr. 1 (1986) - for klaver og orkester
 Klaverkoncert nr. 2 "Årtusinde fantasi" (2000) - for klaver og orkester
 Fløjtekoncert nr. 1 (1989) - for fløjte og orkester
 Obokoncert (1990) - for obo og orkester
 Violinkoncert nr. 1 (1997) - for violin og orkester
 Cellokoncert (2020) - for cello og orkester

Komponister fra USA
Personer fra Miami
Julio Cesar Green

Julio Cesar Green (født 19. maj 1967 i Las Terrenas i den Dominikanske Republik) var en professionel bokser i højden 173 cm i mellemvægtdivisionen.

Green blev professionel i 1990 og i 1995 kæmpede han om den ledige World Boxing Association (WBA) Letmellemvægttitel mod Carl Daniels. Green tabte på grund af dommerbeslutning, men i 1997 kæmpede mod WBA mellemvægttitleholderen William Joppy. Green vandt over Joppy via beslutning, men tabte titlen i en omkamp mod Joppy i hans næste kamp. I 1999 fik Green kæmpede han om den foreløbige WBA mellemvægttitel mod Darren Obah og vandt via teknisk knockout (TKO). Han stod overfor Joppy til den fulde WBA mellemvægt titel senere på året og tabte igen til ham. I 2002 fik han sin chance for at opnå en titel, men tabte i 4. runde af TKO mod WBA super mellemvægt titleholderen Byron Mitchell. 

Den 13. marts 2004 tog han til København hvor han skulle kæmpe mod Mikkel Kessler, hvor han blev slået ud på rekordtid efter 1 minut i 1. runde, efter et stærkt slag i hovedet og maven. Green gik på pension i samme år.

Boksere fra Dominikanske Republik
Vandreord

Et vandreord er inden for historisk lingvistik et låneord som er blevet spredt til mange sprog gennem handel og lignende kontakter så dets oprindelse er svær at afgøre. Eksempler på paneuropæiske vandreord er vin, mynte og kommen. 

For beslægtede sprog, for eksempel de germanske sprog, kan det undertiden være svært at afgøre om et fælles ord er et arveord fra ursproget eller et vandreord fra senere tid, hvad der har betydning for teorier om hvor og hvornår ursproget blev talt.

Sprogforskning
Ordtyper
Grethe Otto

Grethe Otto (9. november 1904 – 31. december 1995) blev i 1931 Statsradiofoniens anden kvindelige radiospeaker. Hun blev valgt i et felt på 36 ansøgere. Hun blev i 1936 gift med regissør og skuespiller Knud Orla Schrøder, der også var ansat ved Statsradiofonien først i "Stærekassen" på Kongens Nytorv og derefter i Radiohuset på Rosenørns Allé, hvor det senere blev til Danmarks Radio. Hun var ansat som speaker frem til 1973.

Referencer

Litteratur 

Ansatte i DR
Alfredo Casella

Alfredo Casella (født 25. juli 1883 i Torino, Italien, død 5. marts 1947 i Rom, Italien) var en italiensk komponist.

Casella studerede klaver og komposition på konservatoriet i Paris under Gabriel Fauré i 1896.

Hans studiekammerater på denne årgang var Georges Enesco og Maurice Ravel.

Casella var i sin parisertid også bekendt med Claude Debussy, Igor Stravinsky og Manuel de Falla. Var i denne tid også i kontakt med Gustav Mahler, Richard Strauss og Ferruccio Busoni.

Casella var en romantisk komponist, som var inspireret af Richard Strauss og Gustav Mahler, men han var også en stor beundrer af Debussy.

Blev venner og samarbejdspartner med Gian Francesco Malipiero.

Sammen med Malipieri og Ildebrando Pizzetti hører Casella til de betydningsfulde italienske komponister.

Han har skrevet 3 symfonier, orkesterværker såsom Italia, Koncerter, klaverstykker, kammermusik og vokalværker.

Udvalgte værker 

 Symfoni nr. 1 (1905-1906) - for orkester
 Symfoni nr. 2 (1908-1909) - for orkester
 Symfoni nr. 3 (1939-1940) - for orkester
 Italia (1909) - for orkester
 Koncert (1923-1924) - for strygeorkester
 Serenade (1930) - for lille orkester
 Suite I C-dur (1909-1910) - for orkester
 Pagine di Guerra (Krigssider) (1918) - for orkester
 La Giara (Giaraen) (1924) (Symfonisk suite) - for orkester
 Violinkoncert (1928) - for violin og orkester
 Cellokoncert (1934-1935) - for cello og orkester
 Partita (1924-1925) - for klaver og orkester
 Koncert (1943) - for klaver, strygeorkester, pauker og slagtøj
 Concerto Romano (1926) - for orgel, messingblæsere, pauker og slagtøj

Referencer 

Komponister fra Italien
Personer fra Torino
Ildebrando Pizzetti

Ildebrando Pizzetti (født 20. september 1880 i Parma, død 13. februar 1968 i Rom) var en italiensk komponist.

Pizzetti hører sammen med Alfredo Casella og Gian Francesco Malipiero til de mest betydningsfulde komponister i Italien af nyere tid.

Pizzetti studerede på konservatoriet i Parma fra 1895.

Han underviste og var senere rektor på Firenzes konservatorium (1917-1923) og ledede Milanos musikkonservatorium fra 1923.

Han overtog ligeledes ledelsen i 1936 fra Ottorino Respighi på Accademia nazionale di Santa Cecilia i Rom (1936-1958).

Han har komponeret 2 symfonier, orkesterværker, opera, kammermusik og religiøse værker.

Udvalgte værker 

 Sinfonia del Fuoco (Ildens Symfoni) (nr. 1) (1915) - for orkester
 Symfoni (i A-dur) (nr. 2) (1940) - for orkester
 Rondo Veneziano (1929) - for orkester
 Suite fra la Pisanelle (1919) - for orkester
 Harpekoncert (1960) - for harpe og orkester
 Concerto Dell'Estate (Sommerkoncert) (1928) - for orkester
 Violinkoncert (1944) - for violin og orkester
 Cellokoncert (1933-1934) - for cello og orkester
 Canti della stagioni alta (Sange fra højsæsonen) (1930) - for klaver og orkester
 Sabina (1897) - opera
 Aeneas (1903) - opera
 Fedra (1915) - opera
 Dèbora og Jaéle (1922) - opera
 2 Strygekvartetter (1906, 1932-1934) 
 Cello sonate (1921-1922) - for cello
 Messa di Requiem (Requiem -messe) (1922-1923) - for solister, kor og orkester
 Kantate: "Filiae Jerusalem, Adjuro Vos" (Jerusalems døtre, jeg anklager jer) (1966) - for kor

Komponister fra Italien
Franco Alfano

Franco Alfano (født 8. marts 1875 i Posillipo, Napoli, Italien, død 27. oktober 1954 i San Remo, Milano, Italien) var en italiensk komponist og pianist.

Alfano fik privattimer i klaver som barn og studerede senere på musikkonservatoriet i Napoli.

Han tog så til Leipzig for at studere videre og mødte her sit store idol, Edvard Grieg.

Han har skrevet 2 symfonier og andet orkestermusik, men er vel mest kendt for at havde færdiggjort Puccinis sidste opera Turandot i 1926.

Udvalgte værker 

 Symfoni nr. 1 (i E-dur) "Klassisk" (1908-1910, Rev. 1953) - for orkester
 Symfoni nr. 2 (i C-dur) (1931-1932) - for orkester
 Lorenza (1901) - ballet
 Napoli (1901) - ballet

Eksterne henvisninger 

 

Komponister fra Italien
Pianister fra Italien
Max Casella

Max Casella (født 6. juni 1967) er en amerikansk skuespiller. Han er kendt for sine roller i tv- serien The Sopranos, Doogie howser, MD. ,og som stemmen til Daxter i Jak & Daxter videospil-serien.

Biografi 
Casella blev født i Washington, DC som søn af Doris Casella, en socialrådgiver, og David Deitch, en avisklummeskribent. Han er af italiensk og del jødisk afstamning. Han voksede op i Cambridge i Massachusetts, hvor han gik på samme skole som Traci Bingham og Matt Damon.

Casella spillede Vincent Delpino i tv-serien Doogie howser, MD. fra 1989 til 1993 sammen med Neil Patrick Harris. I 1992 spillede Casella, Racetrack Higgins i filmen Newsies. Filmen var baseret på sande begivenheder i 1899 nyhedsdrengstrejken med Joseph Pulitzer og William Randolph Hearst. I 1997 spillede Casella, Timon i den oprindelige Broadway produktion af The Lion King/Løvernes Konge.

Casella medvirkede også i den musikalske The Music Man. Han spillede Pvt. Dino Paparelli i Sgt. Bilko. Han har været fast medlem af HBO -serien The Sopranos siden sin tredje sæson, hvor han spillede rollen som Benny Fazio. Casella portrætterede Paul Marco i Tim Burton 's film Ed Wood. Han medvirkede også i Analyze This med Robert De Niro i hovedrollen. I 2007 spillede Casella Dick howser i ESPN mini-serien The Bronx is Burning . Han har også medvirket i The Little Mermaid II: Return to the Sea som en pingvin ved navn Tip, som der søger efter chancen for at være en helt. I 2008 medvirkede Casella dukkede op i filmen Leatherheads som Mack Steiner. Han havde rollen som en af hovedpersonerne i 2009 filmen Scaring the Fish , hvor han spillede Dennis.

Han er gift, bor i New York City, og har to børn.

Eksterne henvisninger 
 
 Max Casella at Home Box Office
 An interview with Soprano Sue

Skuespillere fra Washington, D.C.
Lu'an

Lu'an (kinesisk skrift: 六安; pinyin: Lù'ān) er en by på præfekturniveau i den vestlige del af provinsen Anhui i Folkerepublikken Kina. Den har et areal på 17 976 km², og en befolkning på omkring 6.649.000 indbyggere.

Administrative enheder 
Lu'an består af to bydistrikter og fem amter:
 Bydistriktet Jin'an – 金安区 Jīn'ān Qū ;
 Bydistriktet Yu'an – 裕安区 Yù'ān Qū ;
 Amtet Shou – 寿县 Shòu Xiàn ;
 Amtet Huoqiu – 霍邱县 Huòqiū Xiàn ;
 Amtet Shucheng – 舒城县 Shūchéng Xiàn ;
 Amtet Jinzhai – 金寨县 Jīnzhài Xiàn ;
 Amtet Huoshan – 霍山县 Huòshān Xiàn.

Trafik 
Kinas rigsvej 105 går gennem byen. Denne vigtige trafikåre begynder i Beijing, går sydover og ender ved kysten i Zhuhai i provinsen Guangdong. Den går gennem større byer som Tianjin, Dezhou, Jining, Shangqiu, Jiujiang, Nanchang og Guangzhou.

Kinas rigsvej 312 går gennem området. Den begynder i Shanghai og ender ved grænsen mod Kasakhstan, og passerer blandt andet Suzhou, Nanjing, Hefei, Xinyang, Xi'an, Lanzhou, Jiayuguan og Urumqi.

Eksterne henvisninger 

 Officielt netsted  
 Fotos fra Lu'an på netstedet Panoramio 

Bypræfekturer i Anhui
New York Film Festival

New York Film Festival er en filmfestival for amerikanske film grundlagt i 1963, der årligt finder sted på Lincoln Center i New York.

Denne ikke-konkurrencebetonede festival blev etableret af Amos Vogel og Richard Roud. Den nuværende direktør er Richard Peña, der også er formand for udvælgelseskomitéen, som omfatter Kent Jones, redaktør på magasinet Film Commentent, og kritikerne Melissa Anderson, Scott Foundas fra LA Weekly, og J. Hoberman fra The Village Voice.

Eksterne henvisninger 
 Officielle hjemmeside 

Filmfestivaler i USA
Kultur i New York City
Etableret i 1963
Community (tv-serie)

Community er en amerikansk komedieserie, der blev sendt i USA på NBC Fra 2009 til 2015. Serien omhandler de studerende på et folkeuniversitet (Community College) i det fiktive Greendale, Colorado. Serien havde premiere den 17. september 2009 i USA og fik premiere på dansk TV den 18. juni 2010 på kanalen TV3+.

I serien har blandt andre Owen Wilson og Jack Black gæsteoptrådt.

Medvirkende 
 Joel McHale som Jeff Winger
 Gillian Jacobs som Britta Perry
 Danny Pudi som Abed Nadir
 Alison Brie som Annie Edison
 Donald Glover som Troy Barnes
 Yvette Nicole Brown som Shirley Bennett
 Chevy Chase som Pierce Hawthorne
 Ken Jeong som Señor Ben Chang
 Jim Rash som Craig Pelton
 Jonathan Banks som Professor Hickey
 John Oliver som Professor Ian Duncan

Eksterne henvisninger 
 
 

Amerikanske tv-serier fra 2000'erne
Amerikanske tv-serier fra 2010'erne
Tv-programmer fra NBC
Vladimir Masjkov

Vladimir Lvovitj Masjkov (russisk: Владимир Львович Машков, født den 27. november 1963 i Tula) er en russisk skuespiller, bedst kendt af det amerikanske og danske publikum for sin medvirken i actionfilmen Behind Enemy Lines fra 2001.

Masjkov har også arbejdet som filminstruktør, producer og manuskriptforfatter på den russiske film Papa fra 2004. Masjkov fik sit gennembrud i 1997 med den russiske film Vor.

Priser 
 1994 San Raphael Russian Cinema Festival Blue Sail Award for Limita (1994)
 1994 Sochi Open Russian Film Festival Best Actor Award for Limita (1994)
 1995 Geneva Film Festival International Jury Prize for Limita (1994)
 1995 Geneva Film Festival Youth Jury Award for Limita (1994)
 1997 Open CIS and Baltic Film Festival Best Actor Award for The Thief (1997)
 1997 Sozvezdie Best Actor Award for The Thief (1997)
 1998 Nika Awards Best Actor Award for The Thief (1997)
 2001 Moscow International Film Festival Silver St. George Best Actor Award for The Quickie (2001)
 2004 Moscow International Film Festival Audience Award for Papa (2004) (delt med Ilja Rubinstein)

Eksterne henvisninger 
 

Skuespillere fra Rusland
Jacob Olsen

Samuel Jacob Sesanus Olsen, som almindeligvis var kendt under navnet Jacob Olsen (1. oktober 1904 i Sandavági, Færøerne – 13. oktober 1994), var en færøsk skolelærer, forfatter og oversætter. Han var dybt engageret i lokalsamfundet såvel i Færøerne som helhed.

Biografi 
Jacob Olsens forældre var Joen Peter Pauli Olsen, fisker, fra Sandavági og Lisbeth Olsen, født Magnussen, fra Leynar.

Inden Jacob Olsen studerede ved Lærerhøjskolen arbejdede han 15 måneder i forretning i Sandavági, og var til søs et enkelt år. I 1923 blev han optaget på læreruddannelsen ved Lærerhøjskolen i Tórshavn og dimitterede med lærereksamen i 1926.

1. september 1926 blev han ansat ved Tórshavns Skole. Den 1. februar 1961 blev han viceskoleinspektør ved Tvøroyri Skole og blev i dette embede, indtil han blev 67 år gammel, hvor han gik på pension den 31. oktober 1971.

Jacob Olsen var medstifter af Færøernes ældste børneblad, Barnablaðið, sammen med Sámal Johansen i 1928 og var således redaktør sammen med Johansen i perioden 1928-1931. På baggrund af talrige børnehistorier publiceret i dette blad, blev disse historier fundamentet for udgivelse af bogen Nú Breddar, som Færøsk Lærerforening, udgav i 1964 i anledning af Jacob Olsens 60 års fødselsdag.

1932-1933 studerede Jacob Olsen engelsk, regning samt dyr- og plantelære ved Statens Lærerhøjskole. Senere blev studiet i engelsk forlænget med yderligere fire år.

1957-1958 læste Jacob Olsen på årskursus i engelsk, geografi samt biblioteksarbejde ved Danmarks Lærerhøjskole.

Endvidere har Jacob Olsen siddet som medlem og som formand i Sundhedskommissionen i Froðbiar sogn samt som skiftende medlem i Ligningskommissionen.

I øvrigt var Jacob Olsen også organist ved Tvøroyri Kirke i næsten 25 år. I en længere årrække var han censor i skriftlig engelsk ved realskolen samt 9. – og 10. klassetrin. Endvidere udførte Jacob Olsen flere oversættelsesarbejder mellem sprogene engelsk, dansk, færøsk og norsk. Eksempelvis har han oversat 17 historier af Anne-Catharina Vestly fra norsk til færøsk, hvor disse fortællinger kan læses i børnebogen 'Kubbin'.

Jacob Olsen blev den 1. oktober 1933 gift med Olga Maria født Hansen, datter af Sigvald og Hansina Hansen fra Tvøroyri. Faderen var født i Stokke i Norge, mens Olga Olsen var født den 16. oktober 1903 i Tvøroyri.

Jacob Olsen flyttede sammen med sin hustru til København i starten af 1970'erne, hvor han fortsatte sit oversættelsesarbejde samt gav privatundervisning i engelsk lige indtil hans naturlige død den 13. oktober 1994, 90 år gammel. Hans hustru Olga Olsen afgik ved døden grundet hjerneblødning i året 1978.

Udgivelser 
Den Færøske Lærerforening udgiver Jacob Olsens forfatterskab:
 1951 Regin i Mín jólabók (Min Julebog)
 1953 Símun og flúgvimaskinan i Mín jólabók (Min Julebog)
 1964 Nú breddar (historier og digte)
 1971 Høgni og Gunnar i 'Sig mær eina søgu 1' (Fortæl mig en historie 1)

Se også 
 Barnablaðið Artikel om det færøske børneblad Barnablaðið, som Jacob Olsen var medstifter af i år 1928.

Referencer 

Børnebogsforfattere fra Færøerne
Digtere fra Færøerne
Lærere fra Færøerne
Oversættere fra Færøerne
Redaktører fra Færøerne
Personer fra Vågø
David Keith

David Lemuel Keith (født 8. maj 1954 i Knoxville, Tennessee i USA) er en Golden Globe-nomineret amerikansk skuespiller og filminstruktør.

Keith studerede ved University of Tennessee og fik sin Bachelor i Arts i Tale og Theater. Keith blev kendt for sine roller i begyndelsen af 1980'erne, i Brubaker med Robert Redford og i Officer og gentleman med Richard Gere og Debra Winger. 

Keith har haft en lang karriere indenfor film og fjernsyn.

Filmografi 
 Men of Honor (2000)
 Behind Enemy Lines (2001)
 Daredevil (2003)

Eksterne henvisninger 

 

Filmskuespillere fra USA
Filminstruktører fra USA
Personer fra Tennessee
Castleknock

Castleknock er en forstad til den irske hovedstad, Dublin. Castleknock ligger 8 km vest for det centrale Dublin og har 21.457 indbyggere (2006).

Personer fra Castleknock
Colin Farrell, skuespiller
Eamonn Coghlan, tidligere olympisk atlet
Amanda Byram, TV studievært
Rock-gruppen Fight Like Apes
Finansminister Brian Lenihan

Dublin
Forstæder
Erik Jørgensen (atlet)

Erik Arne Jørgensen (21 april 1920 i Nyborg - 9. juni 2005 i Odense) var en dansk atlet medlem af Helsingør IF.
 
Jørgensen kom fra Nyborg, hvor han som 18-årig spillede fodbold i mesterrækken. Som 20 årig flyttede han i 1940 til Helsingør, hvor der rigtigt kom gang i hans løbekarriere. Hurtigt løb han under to minutter på 800 meter og år efter år forbedredes hans tider på denne distance, således at han i 1947 kom ned på 1,51,4. Samme år satte han med 4,12,0 dansk rekord på en engelsk mile (1609 meter) og året før, løb han 2,26,8 min. på 1000 meter, hvilket var sjællandsk rekord. Fra 1946 koncentrerede han sig primært på 1500 meter og i hans første sæson på denne distance vandt han bronze ved EM i Oslo og løb på tiden 3,52,8.
1948 blev Jørgensen udtaget til OL og kun en måned før afrejsen, slog han Åge Poulsens danske 1500 meter rekord og løb 3,50,4. På OL i London blev han nummer 8 på tiden 3,54,5. Han vandt fem danske mesterskaber, fire på 1500 meter og et på 800 meter samt seks holdmesterskaber.

Internationale mesterskaber 
 1948 OL 1500 meter gik til finalen hvor han blev nummer 8 på tiden 3,54,5 efter en anden plads i sit kvalifikatiobsheat.
 1946 EM 1500 meter  3,52,8

Danske mesterskaber 
  1951 1500 meter 3,54,2 
  1948 800 meter 1,57,2 
  1948 1500 meter 4,03,6 
  1947 1500 meter 3,57,4
  1946 1500 meter 3,53,2

Personlige rekord 
 800 meter: 1,51,4
 1500 meter: 3,50,4 (1948)

Eksterne henvisninger 
 Erik Jørgensen Biography and Olympic Results – Olympics at Sports-Reference.com 
 DAF i tal – Erik Jørgensen 

Mellemdistanceløbere fra Danmark
Danske OL-deltagere i atletik
Atleter fra Helsingør IF
Personer fra Nyborg
Deltagere for Danmark ved sommer-OL 1948
Sergej Tanejev

Sergej Ivanovitj Tanejev ( ; født 25. november 1856 i Vladimir, død 19. juni 1915 i Djutkovo) var en russisk komponist, pianist, musikpædagog og forfatter.

Tanejev var på Moskva musikkonservatorium elev af Pjotr Tjajkovskij. 
Han var solist ved uropførelsen af Tjajkovskijs første klaverkoncert. 

Han skrev fire symfonier, orkesterværker, operaer etc.

Udvalgte værker 

 Symfoni nr. 1 (i E-mol) (1873-1874) - for orkester
 Symfoni nr. 2 (i H-dur) (1878) - for orkester
 Symfoni nr. 3 (i D-mol) (1884) - for orkester
 Symfoni nr. 4 (i C-mol) (1898) - for orkester
 9 Strygekvartetter (1890-1905) 
 "Oresteia" (1884-1894) – opera-trilogi

Referencer 

Komponister fra Rusland
Personer fra Vladimir
Russere i 1800-tallet
Russere i 1900-tallet
Karsten Hessilt

Karsten Hessilt født 17. juni 1953 er en tidligere dansk atlet og basketballspiller fra GIC .

Hessilt startede som spydkaster, hvor han i 1970'erne nåede flere DM-medaljer. Han var en alsidig kaster og nåede fire danske mesterskaber i kastefemkamp og var to gange med på GICs sølvhold på 4 x 100 meter, første gang med storebror Torben på holdet. I 1980'erne spillede han på GICs basketballhold og vandt to DM-bronze. Han har også vundet flere veteran-DM i atletik og svømning.

Hessilt er uddannet folkeskolelærer og har i mange år arbejdet på Pilehaveskolen i Vallensbæk.

Danske mesterskaber i atletik 
  1986 Vægtkast 17,58
  1986 Kastefemkamp 3983p (53,20-13,39-43,56-17,46-60,04)
  1985 Kastefemkamp 4068p (53,39-13,59-45,83-16,97-64,68)
  1983 Kastefemkamp 4175p (54,58-14.67-46,52-16,86-66,37)
  1982 Kastefemkamp 4019p (54,96-14,08-43,35-17,26-58,91)
  1980 4 x 100 meter 42.59 
  1978  Spydkast 68,20
  1977 4 x 100 meter 42.82 
  1977 Spydkast 66,72 
  1977 Femkamp 3403 p 1977 
  1975 Spydkast  67,45

 
Information om evt. sølv- og bronzemedaljer i kastefemkamp savnes.

Danske mesterskaber i basketball
  1984/85
  1983/84

Personlige rekorder
 100 meter: 11,0 1978
 Spydkast: 60,60 1989
 Spydkast -gl: 71,16 1975
 Kuglestød: 14,67 1983
 Diskoskast: 46,52 1983
 Hammerkast 55,57 1983
 Vægtkast: 17,62 1983
 Kastefemkamp: 4175 p1983
 Femkamp 3403 p 1977 (5.90-64.40-22.9-43.22-5.04.9)

Eksterne henvisninger 
 "DAF i tal" 
 Statletik.dk - Profil Karsten Hessilt 

Spydkastere fra Danmark
Atleter fra Glostrup IC
Basketballspillere fra Danmark
Trænere fra Danmark
Sprintere fra Danmark
Vægtkastere fra Danmark
RTB

RTB er et relæ med forsinket frafald, der indkobler belastningen ved aktivering af en trykknap. Efter den indstillede tid udkobles belastningen. Tidsforsinkelsen starter ved aktivering af trykknappen.

Relæer
Laila Klarskov

Laila Klarskov født Ankerstjerne 7. december 1965 i Rødovre, er en tidligere dansk atlet fra Glostrup IC.

Danske mesterskaber 
  1991 100 meter hæk 14,66  
  1990 400 meter hæk 61,79  
  1988 400 meter hæk 62,89  
  1985 400 meter hæk 66,68
  1985 4 x 800 meter 9:48,6 
  1982 4 x 100 meter 48,85

Personlige rekorder
100 meter hæk: 14,66 1991  
200 meter hæk: 28,10 1990
400 meter hæk: 61,79 1990

Eksterne henvisninger 
 "DAF i tal" 

Hækkeløbere fra Danmark
Atleter fra Glostrup IC
Personer fra Rødovre
John Antill

John Henry Antill CMG, OBE. (født 8. april 1904 i Sydney, Australien - død 29. december 1986) var en australsk komponist.

Antill er bedst kendt for sin balletsuite, Corroborre (1947). Han var den første australier der brugte aboriginal-inspiration i sine kompositioner.

Antill studerede komposition på New South Wales Conservatorium of Music under Alfred Hill. Efter endte studier blev han musikredaktør på Australian Broadcasting Commission.

Han har også skrevet operaer, i alt 6 balletter og koncerter for forskellige instrumenter.

I 1971 fik han (OBE) – (Order of the British Empire), for sit engagement i australsk musik. I 1985 blev han gjort til medlem af (The Order of St Michael and St George) – (CMG).

Værker 
 Corroborre – balletsuite
 3 operaer
 5 balletter
 Harmonikakoncert

Komponister fra Australien
Klassiske komponister fra det 20. århundrede
Personer fra Sydney
Personer tildelt Officer of the Order of the British Empire
László Lajtha

László Lajtha (født 30. juni 1892 i Budapest, Ungarn, død 16. februar 1963) var en ungarsk komponist og dirigent.

Han hører til en af de betydeligste ungarske komponister i den moderne musik efter Béla Bartók og Zoltán Kodály.

Lajtha studerede på Musikakademiet i Budapest og i Leipzig, Genève og i Paris, hvor han fik Vincent d'Indy som lærer.

Lajtha begyndte i 1919 at undervise på Musikkonservatoriet i Budapest og gik stærkt ind for ungarsk folkemusik.

Han har skrevet 10 symfonier, som er meget originale og bemærkelsesværdige. Han skrev også orkesterværker, 10 strygekvartetter, 3 balletter og en operette etc.

Udvalgte værker 

 Symfoni nr. 1 (1936) - for orkester
 Symfoni nr. 2  (1938) - for orkester
 Symfoni nr. 3 (fra filmen : "Mord i katedralen") (1948) - for orkester
 Symfoni nr. 4 "Foråret" (1951) - for orkester
 Symfoni nr. 5 (1952) (dedikeret til Henry Barraud) - for orkester
 Symfoni nr. 6 (1955) - for orkester
 Symfoni nr. 7 "efterår" (1957) - for orkester
 Symfoni nr. 8 (1959) - for orkester
 Symfoni nr. 9 (1961) - for orkester
 Symfoni "Les Uni" (1941) - for strygeorkester, harpe og slagtøj
 Sinfonietta nr. 1 (1946) - for strygeorkester
 Sinfonietta nr. 2 (1956) - for strygeorkester
 10 Strygerkvartetter (1923-1953) 
 "Lysistrata" (1933) - ballet
 "De fire guders lund" (1943) - ballet
 "Capriccio" (1944) - ballet
 "Den blå hat" (1950) - operette

Eksterne henvisninger 

 

Komponister fra Ungarn
Klassiske komponister fra det 20. århundrede
Personer fra Budapest